РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/234-14

31. август 2014. године

Б е о г р а д

**З А П И С Н И К**

**13. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 31. АВГУСТА 2014. ГОДИНЕ**

Седница је почела у 9,10 часова.

Седници је председавао Петар Петровић, председник Одбора.

Седници су присуствовали чланови Одбора: Биљана Илић Стошић, Биљана Савовић, Александар Мартиновић, Живан Ђуришић, Драган Пауновић, Тања Томашевић Дамњановић, Владимир Ђукановић, Милетић Михајловић, Мехо Омеровић, Велинка Тошић и Ласло Варга.

Седници је присуствовала заменик члана Биљана Пантић (заменик Мирјане Андрић).

Седници нису присуствовали чланови Одбора: Олгица Батић, Неђо Јовановић, Балша Божовић, Јован Марковић, нити њихови заменици.

Седници је присуствовао и народни посланик Владимир Павићевић.

Седници су, као повереници предлагача закона, присуствовали Јован Ћосић, шеф одсека у Министарству правде, и Златко Петровић, виши саветник у Министарству правде.

На предлог председника Одбора једногласно је утврђен следећи

Д н е в н и р е д :

1. Разматрање Предлога закона о оверавању потписа, рукописа и преписа, који је поднела Влада (број 011-2568/14, од 31. јула 2014. године), у појединостима;
2. Разматрање Предлога закона о промету непокретности, који је поднела Влада (број 464-2711/14, од 22. августа 2014. године), у појединостима;
3. Разно.

Пре преласка на рад по утврђеном дневном реду усвојен је, без примедаба, записник са 12. седнице Одбора.

**Прва тачка дневног рада**: **Разматрање Предлога закона о оверавању потписа, рукописа и преписа у појединостима**

Поводом ове тачке дневног реда није било дискусије**.**

Одбор је обавио претрес Предлога закона у појединостима и, на основу члана 156. став 3. Пословника Народне скупштине, поднео је

ИЗВЕШТАЈ

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о оверавању потписа, рукописа и преписа.

Одбор је одлучио да предложи Народној скупштини да прихваги следеће амандмане:

* на члан 11. који су заједно поднели народни посланици Дубравка Филиповски и Злата Ђерић;
* на члан 29. који је поднео народни посланик Зоран Бабић.

Одбор је одлучио да предложи Народној скупштини да одбије следеће амандмане:

* на члан 4. који су заједно поднели народни посланици Борислав Стефановић, Гордана Чомић и Весна Мартиновић;
* којим се после члана 4. додаје назив члана и члан 4а. који су заједно поднели народни посланици Борислав Стефановић, Гордана Чомић и Весна Мартиновић;
* на члан 4. који су заједно поднели народни посланици Марко Ћуришић, Слободан Хомен, Биљана Хасановић-Кораћ, Александар Сенић и Нинослав Стојадиновић;
* на члан 5. који је поднео народни посланик Неђо Јовановић;
* на члан 5. који је поднела народни посланик Весна Ракоњац;
* на члан 8. који су заједно поднели народни посланици Весна Мартиновић и Александра Јерков;
* на члан 9. који су заједно поднели народни посланици Весна Мартиновић и Александра Јерков;
* на члан 10. који су заједно поднели народни посланици Борислав Стефановић и Гордана Чомић;

-на члан 10. који су заједно поднели народни посланици Весна Мартиновић и Александра Јерков;

* на члан 11. који су заједно поднели народни посланици Борислав Стефановић и Гордана Чомић;
* на члан 11. који су заједно поднели народни посланици Весна Мартиновић и Александра Јерков;
* на члан 12, са справком, који је поднела народни посланик Весна Ракоњац;
* на члан 14. који су заједно поднели народни посланици Борислав Стефановић, Гордана Чомић и Весна Мартиновић;
* на члан 21. који су заједно поднели народни посланици Весна Мартиновић и Александра Јерков;
* на наслов изнад члана 29. и члан 29. који је поднео народни посланик Неђо Јовановић;
* на члан 29. који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери;
* на члан 29. који су заједно поднели народни посланици Марко Ћуришић, Слободан Хомен, Биљана Хасановић-Кораћ, Александар Сенић и Нинослав Стојадиновић;
* на члан 29. који је поднео народни посланик Маријан Ристичевић;
* на члан 31. који су заједно поднели народни посланици Борислав Стефановић, Гордана Чомић и Весна Мартиновић;

-на члан 31.који су заједно поднели народни посланици Марко Ђуришић, Слободан Хомен, Биљана Хасановић-Кораћ, Александар Сенић и Нинослав Стојадиновић;

-на члан 31. који су заједно поднели народни посланици Сулејман Угљанин, Сабина Даздаревић, Енис Имамовић, Риза Халими и Шаип Камбери.

II

Одбор је, у складу са чланом 157. став 6. и чланом 161. став 1. Пословника Народне скупштине („Службени гласник РС“, број 20/12 – Пречишћен текст), поднео следећи

АМАНДМАН

У члану 12. став 1. Предлога закона, после речи: „услед” додаје се реч: „слепоће” и запета.

О б р а з л о ж е њ е

Предложеним амандманом прецизира се одредба члана 12. став 1. Предлога закона, којим је прописано оверавање исправа када подносилац исправе није у стању да је прочита, имајући притом у виду и амандман народног посланика Весне Ракоњац поднет на овај члан.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** **Разматрање Предлога закона о промету непокретности у појединостима**

У дискусији су учествовали Владимир Павићевић и Милетић Михајловић.

Владимир Павићевић је изнео став да би требало прихватити амандман чији је он један од предлагача, јер је неопходно да се члан 3. став 2. Предлога закона о промету непокретности мења, како за последицу не бисмо имали додатно компликовање и одуговлачењеу припреми јавнобележничких записа.

Милетић Михајловић је, такође, затражио од представника предлагача да образложи неприхватање амандмана на члан 3. Предлога закона који су поднели народни посланици Владимир Павићевић и Зоран Живковић.

Јован Ћосић је укратко изнео разлоге због којих Влада није прихватила амандман.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

ИЗВЕШТАЈ

**I**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о промету непокретности.

Одбор је одлучио да предложи Народној скупштини да **прихвати** следеће амандмане:

* на члан 4. који је поднео народни посланик Зоран Бабић;
* на члан 6. који су заједно поднели народни посланици Гордана Чомић, Борислав Стефановић и Весна Мартиновић;
* на члан 13. који је поднео народни посланик Бобан Бирманчевић;
* на члан 13. који је поднео народни посланик Неђо Јовановић.

Одбор је одлучио да предложи Народној скупштини да **одбије** следеће амандмане:

* на члан 2. који су заједно поднели народни посланици Гордана Чомић, Борислав Стефановић и Весна Мартиновић;
* на члан 3. који су заједно поднели народни посланици Гордана Чомић, Борислав Стефановић и Весна Мартиновић;
* на члан 3. који су заједно поднели народни посланици Зоран Живковић и

Владимир Павићевић;

* на члан 4. који су заједно поднели народни посланици Ненад Чанак, Бојан Костреш, Нада Лазић, Ђорђе Стојшић и Дејан Чапо;
* на члан 4. који је поднела народни посланик Сузана Спасојевић;
* на члан 4. који је поднео народни посланик Неђо Јовановић;
* на члан 7. који су заједно поднели народни посланици Гордана Чомић, Борислав

Стефановић и Весна Мартиновић;

- на члан 10. који су заједно поднели народни посланици Гордана Чомић,

Борислав Стефановић и Весна Мартиновић;

- на члан 12. који су заједно поднели народни посланици Гордана Чомић, Борислав Стефановић и Весна Мартиновић;

* на члан 13. који су заједно поднели народни посланици Гордана Чомић, Борислав Стефановић и Весна Мартиновић;
* на члан 15. који је поднео народни посланик Неђо Јовановић;
* на члан 16. који је поднео народни посланик Неђо Јовановић;
* на члан 16. који је поднео народни посланик Зоран Бабић;

- на члан 18. који су заједно поднели народни посланици Гордана Чомић, Борислав Стефановић и Весна Мартиновић;

* на члан 18. који су заједно поднели народни посланици Зоран Живковић и Владимир Павићевић;
* на члан 18. који су заједно поднели народни посланици Марко Ђуришић, Слободан Хомен, Биљана Хасановић-Кораћ, Александар Сенић и Нинослав Стојадиновић.

**II**

Одбор је, у складу са чланом 157. став 6. и чланом 161. став 1. Пословника Народне скупштине, поднео следеће **амандмане:**

АМАНДМАН I

У члану 15. Предлога закона, после тачке 1) додаје се нова тачка 2) која гласи:

„2) не достави примерак јавнобележничког записа са приложеним исправама Републичкој дирекцији за имовину Републике Србије, односно надлежном органу аутономне покрајине или јединице локалне самоуправе у складу са чланом 13. став 4. овог закона;".

Досадашња тачка 2) постаје тачка 3).

Образложење

Предложеним амандманом врши се допуна члана 15. Предлога закона, којим су прописани прекршаји, ради усклађивања са прихваћеним амандманима народних посланика Неђа Јовановића и Бобана Бирманчевића поднетим на члан 13. Предлога закона.

АМАНДМАН II

У члану 16. Предлога закона став 1. мења се и гласи:

„На подручју основног суда за које нису именовани јавни бележници, до именовања јавног бележника са службеним седиштем у седишту основног суда, уговоре о промету непокретности у облику јавнобележничког записа ће састављати основни суд у складу са одредбама овог закона и закона којим се уређује јавнобележничка делатност."

После става 1. додаје се нови став 2. који гласи:

„Ако се на подручју основног суда именује јавни бележник са службеним седиштем ван седишта основног суда, до именовања јавног бележника са службеним седиштем у седишту основног суда, основни суд је надлежан за састављање уговора о промету непокретности у облику јавнобележничког записа само за територију града или општине на којима се не налази службено седиште именованог јавног бележника."

Досадашњи став 2. постаје став 3.

Образложење

Предложеним амандманом на прецизнији начин се уређује ситуација у вези са надлежношћу основног суда за састављање уговора о промету непокретности у облику јавнобележничког записа у случају када за подручје тог суда нису именовани јавни бележници.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Р а з н о.**

У оквиру ове тачке није било предлога, нити питања чланова Одбора.

Седница је завршена у 9,50 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић